मनियर। कस्बा स्थित देवापुर में शुक्रवार की देर रात भोज में गये युवकों में बाइक साइड करने की बात को लेकर मारपीट हो गई। इस दौरान चले लाठी-डंडे व ईट-पत्थर में दोनों पक्ष के आठ लोग घायल हो गये। वहीं मौके पर दो बाइकों को भी क्षतिग्रस्त कर दिया गया। सभी घायलों का इलाज मनियर स्वास्थ केन्द्र पर कराया गया। वहीं सूचना पर पहुंची पुलिस ने दोनों पक्षों से पांच लोगों को उठाकर थाने ले आई। दोनों पक्षों ने छह-छह लोगों के विरूद्घ तहरीर दिया।